
[bookmark: _Toc57116276]YHDISTYKSEN TARKOITUS JA ARKIPÄIVÄN TOIMINTA

Yhdistyksen toiminnan tarkoituksena on edistää kehitysvammaisen ihmisen ja hänen perheensä yhteiskunnallista tasa-arvoa ja elämänlaatua. Keskeisiä tavoitteita ovat kehitysvammaisen ihmisen mahdollisuus vaikuttaa omaa elämäänsä koskeviin päätöksiin sekä perheiden tukeminen. Yhdistyksen toimintaa kehitetään vastaamaan jäsenten ja heidän perheidensä tarpeita ja odotuksia.

Toimintakauden aikana korostuvat:
· vaikuttaminen viranomaisten päätöksiin ja ratkaisujen seuranta
· vertaistuen järjestäminen ja kehittäminen
· kehitysvammaisten ihmisten työllistymiseen vaikuttaminen
· yhdistyksen varainhankinnan kehittäminen
· vapaaehtoistyön kehittäminen
	
Yhdistyksen kaikessa toiminnassa otetaan huomioon Kehitysvammaisten Tukiliiton strategian 2021-2026 tavoitteet:
· Osallisuuden vahvistaminen
· Näkyvä vaikuttaminen


[bookmark: _Toc57116277]JÄSENISTÖ

Jäseniä ovat yksityishenkilöt. Kannatusjäseniä voivat olla yksityishenkilöiden lisäksi myös oikeuskelpoiset yhteisöt. Yhdistyksellä voi olla myös kutsuttuja kunniajäseniä. Pyrimme maltillisesti kasvattamaan jäsenmääräämme.
Vuonna 2021 jäsenmaksuna peritään 32 euroa. Yhdistyksellä voi olla myös ns. kannatusjäseniä, joko yksityishenkilöitä tai yrityksiä, joiden jäsenmaksu on 300€. 
Jäsenmaksuista Kehitysvammaisten Tukiliiton osuus on 13 €/jäsen ja Popoken osuus 2€/jäsen yhdistyksen jäsenmaksun suuruudesta riippumatta. Yhdistyksen osuudeksi 32€:n jäsenmaksusta jää 17 €/jäsen. Halutessaan jäsenet voivat maksaa em. jäsenmaksuja suuremman jäsenmaksun.

Jäsenyys oikeuttaa yhteen Tukiliiton lehden vuosikertaan: Tukiviesti 4 krt/v tai selkokielinen Leija 6 krt/v. 


[bookmark: _Toc57116278]HALLINTO JA TOIMIKUNNAT

Tukiyhdistyksen syyskokouksen valitsema hallitus kokoontuu n. 10 kertaa vuodessa. Hallitus voi asettaa jaostoja ja toimikuntia erityisten tehtävien valmistelua sekä hankkeiden suunnittelua varten. Yhdistyksen jäsenet voivat perustaa kerhoja tai alaosastoja, joiden toimintaohjeet hallitus vahvistaa.
Yhdistyksen toimikunnista toimintaa jatkavat:
· Edunvalvontatoimikunta
· Tapahtumatoimikunta
· Tulevaisuustoimikunta

[bookmark: _Toc57116279]HENKILÖKUNTA JA TOIMITILAT

Yhdistyksen toiminnan kannalta on tärkeää, että yhdistyksellä on kokoaikainen toiminnanjohtaja, joka vastaa yhdessä puheenjohtajan kanssa yhdistyksen toiminnasta. Taloushallinnon palvelut ostetaan ulkoisen palveluntuottajan kautta. Lisäksi yhdistyksellä tulee olemaan työntekijä, joka hoitaa kerhotoiminnan kokonaisuutta yhdessä toiminnanjohtajan kanssa. Yhdistyksen järjestämiin harrastus- ja viriketoimintoihin palkataan tuntipalkkaisia ohjaajia. Olemme myös hakeneet rahoitusta STEA:lta Paikka-auki työntekijän palkkaamiseksi yhdistykseemme, jonka työnkuva muodostuu palkatun henkilön osaamisen perusteella.
Oulun Kehitysvammaisten Tuki ry:n toimisto on Kumppanuuskeskuksessa. Kumppanuuskeskuksella järjestetään osa ryhmätoiminnasta, mm Menojengi ja vertaisryhmät kokoontuvat siellä. Liikunta – ja musiikkikerhot sekä perheilytoiminta kokoontuvat koulujen ja päiväkotien tiloissa eri puolella Oulua. 

[bookmark: _Toc57116280]YHTEISTYÖKUMPPANIT
							
Yhdistys tekee tiivistä yhteistyötä muiden kolmannen sektorin järjestöjen ja säätiöiden, oppilaitosten, Oulun kaupungin, seurakunnan sekä eri kehitysvamma-alan toimijoiden kanssa.

Vuoden 2021 toiminnan tavoite on edelleen ylläpitää ja kehittää monimuotoista yhteistyötä eri verkostojen kanssa. 

[bookmark: _Toc57116281]TALOUS

Yhdistyksen tulot muodostuvat vuokratuloista, jäsenmaksuista, rahastotuotoista, Oulun kaupungin kanssa tehdyistä ostopalvelusopimuksista, kausimaksuista, erilaisista avustuksista, keräystuloista, lahjoituksista sekä tilaisuuksien, matkojen ja tapahtumien osallistumismaksuista. Vuoden 2021 päätavoitteena on varainhankinnan sekä talouden suunnitelmallinen kehittäminen.

Toimintansa rahoittamiseksi yhdistys hakee Oulun kaupungin hallintokunnilta ja muilta eri tahoilta avustuksia.  Mahdolliset kerho- ja harrastustoiminnan ohjaajat pyritään palkkaamaan kaupungin avustuksella. Yhdistyksen jäsenet osallistuvat varainkeräyksiin ympäri vuoden. Vuoden 2021 tavoite on hakea ja käynnistää toimintaa STEA/ESR rahoituksella.

Villa Koivulan kiinteistö on päätetty myydä tarpeettomana ja yhdistyksen toimijoita työllistävänä. Se on asetettu myyntiin marraskuussa 2020.

[bookmark: _Toc57116282]TOIMIKUNTIEN TYÖSKENTELY

[bookmark: _Toc57116283][bookmark: _Hlk527537339]EDUNVALVONTATOIMIKUNTA

Oulun Kehitysvammaisten Tukiyhdistyksen edunvalvontatehtävä painottuu olemassa olevien ja lakisääteisten palvelujen saatavuuden ja laadun valvontaan. Vuonna 2021 tärkein edunvalvontatehtävä on jatkaa yhteistyötä Oulun kaupungin vammaispalveluiden sekä varhaiskasvatuksen ja perusopetuksen kanssa. Toiminnan tavoitteena on seurata kehitysvammaisten palveluiden riittävää ja laadukasta toteutumista ihmisen eri ikävaiheissa. Tarvittaessa otetaan yhteyttä Oulun kaupungin palveluista vastaaviin viranomaisiin. Huomiota seurannassa kiinnitetään myös kaupungin tekemiin päätöksiin ja säästötoimenpiteisiin, jottei kehitysvammaisen ihmisen omatoimisuuden edistäminen, osallisuus ja yhteiskuntaan integroituminen vaarantuisi. Viranomaisista sosiaali- ja terveydenhuollon toimijat ovat keskeisiä yhteistyökumppaneita, mutta myös Oulun kaupungin muiden hallintokuntien kuten esim. liikunta-, kulttuuri- ja opetustoimen sekä vammaisneuvoston kanssa tehdään yhteistyötä eri muodoissa. 

[bookmark: _Toc57116284]
TAPAHTUMATOIMIKUNTA 

Tapahtumatoimikunta vastaa kehitysvammaisten ihmisten ja heidän perheidensä virkistykseksi ja keskinäisen vertaistuen vahvistamiseksi järjestettävien tapahtumien suunnittelusta ja toteutuksesta.  Tapahtumien suunnittelussa otetaan huomioon jäsenistön erilaiset tarpeet ja kiinnostuksen kohteet mm huomioiden vapaaehtoisten määrä, eri ikäryhmät ja toiminnallisuuden taso.

Tapahtumia toteutetaan erillisen vuosikellosuunnitelman mukaisesti tasaisesti läpi kalenterivuoden. Tapahtumien järjestämiseen haemme edelleen uusia yhteistyömuotoja eri toimijoiden kanssa. Täten pyrimme takamaan entistä monipuolisemman tapahtuma tarjonnan. Yhdistys osallistuu lisäksi erilaisiin valtakunnallisiin ja alueellisiin tapahtumiin.

[bookmark: _Toc57116285]TULEVAISUUSTOIMIKUNTA

Tulevaisuustoimikunnan tehtävänä on hahmotella yhdistyksen tulevaisuuden toimintaa useampia vuosia eteenpäin. Toimikunta katsoo pitemmälle tulevaisuuteen ja pyrkii siten tuomaan hallituksen tietoon tulevaisuuden haasteita ja mahdollisuuksia.

[bookmark: _Toc57116286]MUU YHDISTYKSEN TOIMINTA

[bookmark: _Toc57116287]HARRASTUSTOIMINTA
Vakiintuneet musiikki- ja liikuntaharrastusryhmät jatkavat toimintaansa. Pyrimme vuoden 2021 aikana löytämään eri yhteistyötahoja, joiden kautta järjestämme erilaisia liikuntalajikokeiluja. Harrastustoimintaa koordinoi yhdistyksen toiminnanjohtaja, joka myös tukee tarvittaessa tuntityötä tekeviä ohjaajia. Vuosi 2020 oli Estottomat musiikkiryhmän 50 juhlavuosi, joka koronaviruksen takia siirretään pidettäväksi vuonna 2021.

[bookmark: _Toc57116288]TIEDOTUS- JA VIESTINTÄTOIMINTA
Yhdistyksen puheenjohtaja ja toiminnanjohtaja vastaavat yhdistyksen sisäisestä ja ulkoisesta tiedottamisesta ja viestinnästä. Sisäiseen tiedottamiseen sisältyy mm. jäsenkirjeet, jäsenviestit, kotisivujen ja Facebook päivitykset. Yhdistyksen ulkoinen tiedottaminen ja viestintä ovat mm. ajankohtaisista asioista tiedottamista tiedotusvälineille ja yhteistyökumppaneille.

Jäsenkirjeitä lähetetään 1-2 kertaa vuodessa postitse tai sähköpostilla. Jäsenkirjeet lähetetään sähköisesti niille yhdistyksen jäsenille, jotka ovat antaneet sähköpostiosoitteensa. Sähköinen uutiskirje kertoo yhdistyksen ajankohtaisista asioista ja se on luettavissa yhdistyksen virallisissa tiedotuskanavissa. Se lähetetään s-postitse jäsenille ja yhteistyökumppaneille. Tapahtumista ja ajankohtaisista asioista ilmoitetaan myös yhdistyksen Facebook-sivuilla, yhdistyksen kotisivuilla, ja Kumppanuuskeskuksen kotisivuilla www.ihimiset.fi. Yhdistyksen viralliset kokouskutsut julkaistaan myös Forum24-lehdessä.

Yhdistyksellä omat nettisivut ovat osoitteessa www.oketuki.fi ja www.oulunkehitysvammaistentuki.fi
Yhdistyksellä on myös facebook-sivusto: https://www.facebook.com/oketuki/. Aikaisemmin yhdistyksen hallinnoimat fb-keskusteluryhmät jatkavat toimintaansa itsenäisinä irrallaan yhdistyksen toiminnasta.

[bookmark: _Toc57116289]MUU TOIMINTA

Yhdistys on kouluttanut Vertais Voimaa – vertaistukihenkilöitä. Tavoitteena on rakentaa toimiva vertaistukiverkosto, joka toimii Oulun Kehitysvammaisten tuki ry:n alaisuudessa, ja työtä toteutetaan yhdessä Oulun kaupungin avohuollon kanssa. Vuonna 2021 jatketaan tämän verkoston kehittämistä.

Yhdistys järjestää säännöllisesti itsenäisesti asuvien kehitysvammaisten nuorten aikuisten Menojengi-ryhmää, jossa on palkattu tai opiskelija ohjaajana.

Yhdistys vahvistaa yhteistyötään Oulun alueella toimivien Me Itse ryhmien kanssa.

Vuoden    2021    aikana    järjestetään    edellisvuosien    tapaan    jäsenten    toivomien    teemojen    mukaisia jäsentreffejä/jäseniltoja, liittyen mm. päiväkoti- ja kouluasioihin, edunvalvontaan, itsemääräämisoikeuteen sekä lakisääteisiin palveluihin sekä kehitysvammaisten työllistymismahdollisuuksiin. Tapahtumien ja jäseniltojen järjestämisessä hyödynnämme sähköisiä kanavia.

Yhdistys   järjestää   koulutusta, jakaa   tietoa   ja   on   mukana   ajankohtaisten   kehitysvamma-alan   asioiden koulutusten suunnittelussa alan työntekijöille, yhteistyökumppaneille, omaisille, oppilaitosten edustajille ja muille aiheesta kiinnostuneille. 

Pyrimme kehittämään erilaisia yhteistyömuotoja eri maiden kehitysvammaisten ihmisten ja heidän omaistensa kanssa. 

[bookmark: _Toc57116290]YHDISTYKSEN OMAISUUS 

[bookmark: _Toc57116291]ASUNTO-OSAKE (HAKAKATU)
Yhdistys on saanut vuonna 2014 Eeva Mäkelän testamenttilahjoituksena 53 m²:n suuruisen asunto-osakkeen osoitteessa Hakakatu 8 A 8, Oulu. Asunto vuokrattuna.

[bookmark: _Toc57116292]ASUNTO-OSAKE (?)
Yhdistys pohtii toisen pienen asunto-osakkeen hankkimista vuokrattavaksi.

[bookmark: _Toc57116293]RAHASTO
Yhdistys on vuoden 2020 aikana perustanut maltillisen sijoitusrahaston.
[bookmark: _Toc57116294]PUHELINOSAKE (PARTNERA OY)

Yhdistys on omistanut kaksi Oulun puhelimen puhelinosaketta, jotka on muutettu Partnera Oy:n osakkeiksi, joita on nyt 500 kpl.

[bookmark: _Toc57116295]VILLA KOIVULA

Yhdistys omistaa Oulun Hietasaaren kaupunginosassa, os. Paattikuja 3, 90510 kiinteistön, joka on laitettu myyntiin marraskuussa 2020

[bookmark: _Toc57116296]YHTEENVETO

Oulun Kehitysvammaisten Tukiyhdistyksen toimintavuosi 2021 jatkaa edelleen aktiivista edunvalvonnan ja vaikuttamistyötä. Lisäksi kehitämme varainhankintaa, vapaaehtoistoimintaa, viestintää sekä vertaistukea. Tulemme seuraamaan tarkasti kehitysvammahuollon kehitystä. Seuraamme ja pyrimme vaikuttamaan paikallisesti kehitysvammaisten työllistymisen etenemiseen. Yhdistys järjestää jäsenille tapahtumia ja harrastustoimintaa jäsenistön toiveet huomioon ottaen. 

Oulun Kehitysvammaisten Tukiyhdistyksen toiminta perustuu jäsenten tekemälle vapaaehtoistyölle. Yhdistystoiminnan ylläpitämisen ja kehittämisen kannalta on hyvä, että vapaaehtoistyössä on mukana eri alan osaajia ja taitajia. Yhdistyksen yhteiseen toimintaan ovat tervetulleita kaikki jäsenet omien voimavarojensa ja olosuhteidensa mukaisesti.

